नकली नोट छोड़कर असली नोट, जेवरात ले गए चोर
कोतवाली थाना क्षेत्र के नूरी नगर में टावर के पास एक सूने मकान में चोर नगदी सहित सोने चांदी के जेवरात चुराकर ले गए। घटना शुक्रवार की रात की बताई गई। चोर मकान के बाजू से लगे एक सूखे पेड़ के सहारे छत पर चढ़े और मकान के भीतर लगा लकड़ी का दरबाजा फाड़कर कमरे के अंदर घुसे और अलमारी, पेटी में रखी सामग्री सहित नगदी चुराकर ले गए। सुबह जब महिला व परिजन घर पहुंचे तो चोरी की जानकारी लगी। जिसकी सूचना कोतवाली पुलिस को दी। पुलिस ने मौके पर जाकर जांच पड़ताल शुरू की।
जानकारी अनुसार सोनम पति हुसैन खान अपने पति के साथ जिला अस्पताल में थी बच्चे किसी परिचित के यहां गए थे। सोनम ने बताया कि उनके पति के सीने में दर्द उठा था इसलिए वे दो तीन दिन से जिला अस्पताल में भर्ती हैं। रात के समय मैं भी अस्पताल में पति के पास रुक गई थीं। मकान में ताला लगा था। उन्होंने बताया कि सूनेपन का फायदा उठाकर चोर मकान में घुसकर बीस हजार रुपए और 250 ग्राम की पायलें, सोने की बाली, दो सोने के गुरियां चोर चुराकर ले गए। खासबात यह है कि चोर बच्चों की गुल्लक भी ले गए लेकिन बच्चों के खेलने वाले कागज के नकली नोट छोड़ गए। वहीं सामग्री बिखरा गए। महिला ने बताया कि उनके पति को इलाज के लिए बाहर ले जाना था इसलिए अपने भाईयों से 20 हजार रुपए उधार लिए थे जो घर पर ही रखे थे लेकिन चोर रुपए चुराकर ले गए। पुलिस ने मामला जांच में लिया है।
दमोह। चोरी के बाद मकान में बिखरी पड़ी सामग्री और टूटा पड़ा दरवाजा।
kas_Deva hin_Deva hin_Deva hin_Deva